# Dia Internacional de la Jardineria Nua

El Dia Internacional de la Jardineria Nua és un esdeveniment anual que se celebra generalment el primer dissabte de maig.

## Història

El Dia Internacional de la Jardineria Nua va ser creat i organitzat per Mark Storey (editor de la revista Nude & Natural) i el permacultor Jacob Gabriel, com a projecte de Body Freedom Collaborative (BFC) i com a forma d'agricultura de guerrilla.
Tot i que el fenomen es va estendre ràpidament a nivell internacional, Storey i Johnson no han hagut de fer grans esforços per a promocionar el Dia Internacional de la Jardineria Nua des que el van iniciar. Van ajudar a crear un lloc web des del principi i després van passar a un segon pla, ja que consideraven que la idea de la introducció de la nuesa a través de la jardineria era valuosa i creixeria orgànicament per si sola.
El primer Dia Internacional de la Jardineria Nua va tenir lloc el 10 de setembre de 2005, i el 2007 la data de l'esdeveniment es va traslladar al primer dissabte de maig. El 2018, però, la Federació Naturista de Nova Zelanda va adoptar l'últim cap de setmana d'octubre com el Dia Internacional de la Jardineria Nua car es va considerar que aquesta data s'adaptava millor al clima de l'hemisferi sud.
Els organitzadors asseguren que «a més de ser alliberadora, la jardineria nua és la segona activitat després de la natació que la gent està més disposada a fer nua». Durant el cinquè Dia Internacional de la Jardineria Nua al Regne Unit, celebrat l'any 2010, els organitzadors van animar la gent a anar nua als seus jardins privats o als jardins públics.

## Referències

* ↑ «Fine Living: Nude gardening buffs exposed». Marin Independent Journal, 12-05-2007. Arxivat de l'original el 2007-10-01. [Consulta: 21 maig 2023].
* 1 2 Laura T. Coffey «Not dirty to play in dirt on World Naked Gardening Day». , 13-04-2011. Arxivat 16 de maig 2011 a Wayback Machine.
* ↑ Metropolitan home. Meredith Corp, 2008, p. 64.
* ↑ «Nude climber craze tipped to take over Britain». , 14 juliol 2008.
* ↑ «Body Freedom Collaborative (BFC) - Question Shame». Arxivat de l'original el 12 September 2008.
* ↑ Nude & Natural (N), Guerilla Nudity/Wave Makers: Introducing the Body Freedom Collaborative by Mark Storey. Issue 23.1, Autumn 2003.
* ↑ Victoria Taylor «World Naked Gardening Day encourages no-pants planting». , 04-05-2013.
* ↑ Laura T. Coffey. «Not dirty to play in dirt on World Naked Gardening Day: Saturday's global movement celebrates weeding, planting flowers in the buff». Today News, 13-05-2011. Arxivat de l'original el May 6, 2017. [Consulta: 17 febrer 2014].
* ↑ «World Naked Gardening Day: Ready the soil, plant seeds and take off your clothes». , 11-05-2011.
* ↑ Curtis «Celebrating World Naked Gardening Day could be good for your health». , 02-05-2018.
* ↑ "Gardening au naturel", Gonatural, June 2018, <https://gonatural.co.nz/gonatural-magazine/past-issues/>. Consulta: 17 novembre 2018 Arxivat 2020-01-14 a Wayback Machine.
* ↑ «World naked gardening day». , 13-05-2011 [Consulta: 22 març 2012].
* ↑ «Phwoar-ticultural: It's Naked Gardening Day». , 08-05-2010.
* ↑ «Orlando ranks as one of the best cities for naked gardening in the U.S.». , 27-05-2021 [Consulta: 11 juny 2021].